डीएनए में छपी एक रिपोर्ट में बताया गया कि सेंसर बोर्ड के निर्णय का बहिष्कार करते हुए करणी सेना के प्रेसिडेंट सुखदेव सिंह गोगामेडी ने कहा, “पद्मावती’ का विरोध इसी तरह से जारी रहेगा और साथ ही सेंसर बोर्ड चीफ प्रसून जोशी के पुतले भी जलाए जाएंगे. हम उनके इस्तीफे की मांग करते हैं. इस फिल्म को देखने के बाद अरविंद सिंह और के. के सिंह ने कहा ये फिल्म आगे चलकर बखेड़ा खड़ा करेगी लेकिन इसके बावजूद प्रसून जोशी ने इस फिल्म को हरी झंडी दे दी. अगर सेंसर बोर्ड को सभी फैसले खुद ही लेने थे तब उन्होंने हमारे समाज के लोगों को न्योता क्यों भेजा. इसलिए अब इस फिल्म का जल्द ही विरोध किया जाएगा. साथ ही, हम स्मृति ईरानी के इस्तीफे की भी मांग करते हैं.”